**MAFUNZO MAALUMU YA UFUGAJI NYUKI KWA WADAU WA UFUGAJI NYUKI NA WAFUGAJI NYUKI MKOANI TABORA**

1. **Utangulizi**

Kutokana na kukua kwa sekta ya Ufugaji Nyuki hapa nchini, wadau wa Ufugaji Nyuki na Wafugaji Nyuki wengi wamekuwa na uhitaji wa kupata Mafunzo yatakayowawezesha kufuga nyuki kisasa ili kuweza kuendana na kasi ya ukuaji wa sekta hii. Hivyo, ili kukidhi uhitaji wa wadau na Wafugaji Nyuki, Chuo cha Mafunzo ya Ufugaji Nyuki – Tabora kimeandaa program ya mafunzo ya muda mfupi kwa Wadau na Wafugaji Nyuki kutoka mkoa wa Tabora na maeneo mengine ya nchi. Mafunzo hayo yatatolewa kwa muda wa siku kumi (10) kuanzia tarehe 27/11/2017– 06/12/2017 hapa chuoni kwa gharama nafuu.

Mafunzo yatatolewa na wakufunzi waliobobea katika sekta hii na wanaofahamu namna ya kukabiliana na changamoto zinazowakabili wafugaji nyuki Tanzania. Mafunzo yataendeshwa kwa nadharia na vitendo ili kumwezesha mshiriki kusimamia shughli zake katika sekta ya Ufugaji Nyuki kwa ufanisi zaidi. Msisitizo kwenye mafunzo haya utakuwa ni kutumia mbinu rafiki zinazoweza kutumika katika mazingira yetu ya Tanzania ili kupambana na changamoto zinazowakabili wadau na wafugaji nyuki hapa nchini.

1. **Kozi zitakazofundishwa**
2. Mbinu sahihi za uanzishaji wa Manzuki na usimamizi wa makundi ya nyuki wanaodunga na wasiodunga ili kupata mazao yenye tija
3. Utengenezaji wa mizinga sahihi ya kufugia nyuki
4. Mbinu za ukamataji/uhamishaji na uangalizi wa makundi ya nyuki wanaodunga na wasiodunga.
5. Uvunaji, uchakataji na ufungashaji unaozingatia ubora wa asali na nta.
6. Masoko ya mazao ya nyuki na changamoto zake
7. Njia za utambuzi wa ubora wa asali
8. Njia za kuongeza thamani ya mazao ya nyuki (Asali na Nta)
9. Mbinu za kukabiliana na changamoto za ufugaji nyuki hapa nchini.
10. Sera ya Taifa ya ufugaji nyuki na sheria zake.
11. **Gharama za mafunzo kwa siku 10**
12. Chai ni sh. 1,000 x siku10= 10,000
13. Chakula (mchana na usiku) ni sh. 4,000 x siku 10= 40,000
14. Maji ni sh. 1,000 x siku 10= 10,000
15. Ada ya mafunzo ni sh.25, 000 x siku 10= 250,000

**JUMLA …………………………………….................310,000/=**

Fedha hizi zilipwe katika akaunti ya Chuo: **The Principal Beekeeping Training Institute, A/C Na. 51001100012,** benki ya NMB kabla ya mafunzo kuanza. Hati ya malipo ya benki ikiwa imeandikwa jina kamili la mshiriki, itumwe chuoni kupitia sanduku la posta S L P 62, Tabora au kwa barua pepe info@bti.ac.tz ili mshiriki asajiliwe.

1. **Muhimu**
2. Mshiriki au mfadhili anapotuma hati ya malipo inabidi aandike jina kamili la mshiriki, namba ya simu na anuani ili atumiwe ratiba nzima ya mafunzo.
3. Mkuu wa Chuo atatoa malazi katika bweni la chuo kwa washiriki 100 kutoka mkoa wa Tabora hasa watakaojisajili mapema na wao watatakiwa kuja na mashuka na vyandarua.
4. Washiriki nje ya mkoa wa Tabora watajigharamia malazi
5. Washiriki wote watatakiwa kuja na mavazi ya kinga **(lazima)** au sh. 110,000 kwa ajili ya mafunzo kwa vitendo.